ત્યાર પછી તેમણે બનાવ બાબતે કહ્યું હતું કે ‘કર્મભૂમિ સોસાયટી SRA પ્રોજેક્ટ અંતર્ગત નિર્માણ પામી છે. આ સોસાયટીના મીટર-રૂમની બાજુની જગ્યા સોસાયટીના જ એક સભ્યે પ્લાયવુડથી બંધ કરી દેતાં આ આંતરિક વિખવાદ શરૂ થયો હતો. એ પછી સોસાયટીની ઓપન પાર્કિંગ સ્પેસમાં ભરત ભદ્રાએ સેફ્ટી-ગ્રિલ લગાડી હતી જેનો આ સોસાયટીની અમુક મહિલાઓએ વિરોધ કર્યો હતો. આ મહિલાઓએ તેમની ફરિયાદ સુધરાઈમાં કરી હતી જેમાં તેમણે કહ્યું હતું કે સોસાયટીના મેમ્બરો દ્વારા ઓપન પાર્કિંગ સ્પેસ સેફ્ટી-ગ્રિલ લગાડી બંધ કરવાથી રહેવાસીઓ માટે અવરજવર મુશ્કેલ બની જાય છે.’